《雨后闻蛙声拟赋诗坛一律》
明代·黄淮

形势依山泽，诗坛屡效奇。池蛙喧鼓吹，园茗展枪旗。

花底蜂衙集，槐阴蚁阵移。有时酣白战，不许寸兵持。

作者简介：（1367—1449）明浙江永嘉人，字宗豫，洪武三十年进士。永乐时，曾与解缙等并直文渊阁，进右春坊大学士。后为汉王高煦所谮，系诏狱十年。洪熙初复官，寻兼武英殿大学士，与杨荣等同掌内制。官终户部尚书。性明果，达于治体，善谳疑狱。有《省愆集》、《黄介庵集》。